|  |
| --- |
| Številka: IPP 007-504/2024/ |
| Ljubljana, 2. 7. 2024 |
| EVA 2024-1611-0049 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Predlog Uredbe o obsegu izdaje, sestavinah, apoenih in glavnih znamenjih zbirateljskih kovancev ob dogodku** **Evropska prestolnica kulture 2025 Nova Gorica – Gorizia – predlog za obravnavo**  |
| **1. Predlog sklepov vlade:** |
| Na podlagi prvega, drugega in četrtega odstavka 5. člena in prvega odstavka 6. člena Zakona o priložnostnih kovancih (Uradni list RS, št. 53/07 in 43/22) ter v zvezi z drugo alinejo drugega odstavka 1. člena Uredbe o določitvi dogodkov, ob katerih se v letu 2025 izdajo priložnostni kovanci (Uradni list RS, št. 18/24) je Vlada Republike Slovenije sprejela naslednjiS K L E P :Vlada Republike Slovenije je izdala Uredbo o obsegu izdaje, sestavinah, apoenih in glavnih znamenjih zbirateljskih kovancev ob dogodku Evropska prestolnica kulture 2025 Nova Gorica - Gorizia, ter jo objavi v Uradnem listu Republike Slovenije. Barbara Kolenko HelblGENERALNA SEKRETARKA VLADESklep prejmejo:* Ministrstvo za finance
* Služba Vlade Republike Slovenije za zakonodajo
* Banka Slovenije, Slovenska 35, 1505 Ljubljana
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Urška Cvelbar, generalna direktorica Direktorata za finančni sistem
* mag. Robert Petek, vodja Sektorja za bančništvo
* Brigita Gašperin, podsekretarka
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| /  |
| **5. Kratek povzetek gradiva:** |
| Vlada Republike Slovenije (v nadaljnjem besedilu: vlada) je z Uredbo o določitvi dogodkov, ob katerih se v letu 2025 izdajo priložnostni kovanci (Uradni list RS, št. 18/24), določila, da se v letu 2025 izdajo zbirateljski kovanci ob dogodku Evropska prestolnica kulture 2025 Nova Gorica - Gorizia. Vlada s predlagano uredbo določa značilnosti teh zbirateljskih kovancev in obseg izdaje. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| MF | 1611-11-0014Urejanje finančne politike | 6523 Stroški kovanja kovancev in BS | 450.000 |  |
|  |  |  |  |  |
| **SKUPAJ** | **450.000** |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev**Gradivo nima finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| V skladu z Zakonom o priložnostnih kovancih (Uradni list RS, št. 53/07 in 43/22) guverner Banke Slovenije v soglasju z ministrom za finance imenuje Komisijo za izdajo priložnostnih kovancev. Predlog uredbe povzema odločitve navedene komisije, za katere je pristojna v skladu z zakonom. Glede na to sodelovanje javnosti ni potrebno.  |
| (Če je odgovor DA, navedite:Datum objave:  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  **Nikolina Prah** **državna sekretarka**  |

PRILOGE:

* predlog uredbe z obrazložitvijo
* videz kovanca z obrazložitvijo avtorja
* mnenje Službe Vlade RS za zakonodajo

PREDLOG

Na podlagi prvega, drugega in četrtega odstavka 5. člena in prvega odstavka 6. člena Zakona o priložnostnih kovancih (Uradni list RS, št. 53/07 in 43/22) ter v zvezi z drugo alinejo drugega odstavka 1. člena Uredbe o določitvi dogodkov, ob katerih se v letu 2025 izdajo priložnostni kovanci (Uradni list RS, št. 18/24) Vlada Republike Slovenije izdaja

**U R E D B O**

**o obsegu izdaje, sestavinah, apoenih in glavnih znamenjih zbirateljskih kovancev**

**ob dogodku Evropska prestolnica kulture 2025 Nova Gorica - Gorizia**

1. člen

Republika Slovenija v letu 2025 izda zbirateljske kovance ob dogodku Evropska prestolnica kulture 2025 Nova Gorica - Gorizia v obsegu ter z glavnimi znamenji in drugimi značilnostmi, določenimi s to uredbo.

2. člen

Ob dogodku Evropska prestolnica kulture 2025 Nova Gorica - Gorizia Republika Slovenija izda:

– zlatnike z nominalno vrednostjo 100 eurov v količini 750 kovancev in v skupni nominalni vrednosti 75.000 eurov,

– srebrnike z nominalno vrednostjo 30 eurov v količini 1.250 kovancev in v skupni nominalni vrednosti 37.500 eurov in

– dvokovinske zbirateljske kovance z nominalno vrednostjo 3 eure v količini 68.250 kovancev in v skupni nominalni vrednosti 204.750 eurov.

3. člen

1. Zlatniki so izdelani iz zlata čistine 900/1000 z ravnimi in reliefnimi površinami.
2. Zlatnik tehta 7 gramov in ima premer 24 milimetrov. Pri posameznem zlatniku je dovoljen odmik pri teži do –1 ‰/+1 % in pri premeru do +/–0,1 milimetra.

4. člen

1. Srebrniki so izdelani iz srebra čistine 925/1000 z ravnimi in reliefnimi površinami.
2. Srebrnik tehta 15 gramov in ima premer 32 milimetrov. Pri posameznem srebrniku je dovoljen odmik pri teži do –1 ‰/+1 % in pri premeru do +/–0,1 milimetra.

5. člen

1. Dvokovinski zbirateljski kovanci so sestavljeni iz kolobarja (zlitina: 75 % bakra, 20 % cinka, 5 % niklja) in jedra (zlitina: 75 % bakra in 25 % niklja).
2. Kovanec tehta 15 gramov in ima premer 32 milimetrov (od tega jedro 22 milimetrov). Pri posameznem kovancu je dopusten odmik pri teži do +/–2 % in pri premeru do +/–0,1 milimetra.

6. člen

Videz zbirateljskih kovancev iz 3., 4. in 5. člena te uredbe je naslednji:

– sprednja stran:

 na spodnji polovici kovanca sta napis »SLOVENIJA« in letnica »2025«, na zgornji desni četrtini kovanca je nominalna vrednost »100 EURO« (ali »30 EURO« ali »3 EURO«). Na levi strani kovanca je skupek delcev števil 57/15 Mozaika nove Evrope na trgu Evrope med Novo Gorico in Gorico;

– hrbtna stran:

na hrbtni strani kovanca so delci števil 57/15 kot so raztreseni po okroglem Mozaiku nove Evrope na trgu Evrope med Novo Gorico in Gorico. Od spodnje leve proti zgornji desni strani kovanca je napis »EVROPSKA PRESTOLNICA KULTURE«, od sredine proti spodnji desni strani kovanca pa napis »NOVA GORICA« in letnica »2025«.

7. člen

Zbirateljski kovanci, izdani na podlagi te uredbe, so okrogli in po obodu nazobčani.

KONČNA DOLOČBA

8. člen

Ta uredba začne veljati sedmi dan po objavi v Uradnem listu Republike Slovenije.

Št.

Ljubljana, dne

EVA 2024-1611-0049

Vlada Republike Slovenije

dr. Robert Golob

predsednik

**OBRAZLOŽITEV**

Na podlagi Zakona o priložnostnih kovancih (Uradni list RS, št. 53/07 in 43/22) izdaja Republika Slovenija priložnostne kovance ob političnih, zgodovinskih, znanstvenih, kulturnih, športnih, humanitarnih in drugih dogodkih, ki so splošnega pomena za Republiko Slovenijo ali imajo širši mednarodni pomen.

Zakon o priložnostnih kovancih določa, da Vlada Republike Slovenije (v nadaljevanju: vlada) določi dogodke, ob katerih se izdajo priložnostni kovanci. Vlada je z Uredbo o določitvi dogodkov, ob katerih se v letu 2025 izdajo priložnostni kovanci (Uradni list RS, št. 18/24), določila, da se v letu 2025 izdajo priložnostni kovanci ob dveh dogodkih, in sicer ob 100. obletnici rojstva Mikija Mustra (spominski kovanec za 2 evra) in ob dogodku Evropska prestolnica kulture 2025 Nova Gorica - Gorizia (zbirateljski kovanci). Na tej podlagi bo vlada z Uredbo o obsegu izdaje, sestavinah, apoenih in glavnih znamenjih zbirateljskih kovancev ob dogodku Evropska prestolnica kulture 2025 Nova Gorica - Gorizia določila posamezne značilnosti teh zbirateljskih kovancev.

Banka Slovenije je na podlagi Uredbe o določitvi dogodkov, ob katerih se v letu 2025 izdajo priložnostni kovanci, in v skladu z nalogami, določenimi v pogodbi o opravljanju strokovnih in tehničnih nalog v zvezi z izdajo tečajnih in priložnostnih kovancev, sklenjeni z Ministrstvom za finance 8. marca 2024, objavila javni anonimni natečaj za oblikovanje likovnih rešitev zbirateljskih kovancev ob dogodku Evropska prestolnica kulture 2025 Nova Gorica - Gorizia. Razpis je bil objavljen v razglasnem delu Uradnega lista RS, št. 19/24, in na spletni strani Banke Slovenije. Do zaključka natečaja 22. aprila 2024 je prispelo 21 likovnih rešitev.

Strokovni pregled in oceno skladnosti likovnih rešitev z natečajnimi pogoji je opravila Strokovna žirija za pregled in oceno dizajnov priložnostnih kovancev. Strokovna žirija je pripravila pisno oceno prispelih likovnih rešitev in predlagala Komisiji za izdajo priložnostnih kovancev najustreznejše predloge likovnih rešitev.

Komisija za izdajo priložnostnih kovancev, ki jo imenuje guverner Banke Slovenije v soglasju z ministrom za finance, je na 136. seji 9. maja 2024 na podlagi pisne ocene strokovne žirije in pregleda prispelih likovnih rešitev sprejela odločitev, da vladi predlaga, da se za izvedbeni projekt izbere likovna rešitev s šifro 25GO, katere avtor je Gorazd Učakar (v prilogi).

Predlog Uredbe o obsegu izdaje, sestavinah, apoenih in glavnih znamenjih zbirateljskih kovancev poleg videza kovanca določa nekatere sestavine zbirateljskih kovancev, in sicer nominalno vrednost kovancev, količino izdaje, kovino, iz katere bodo izdelani, ter velikost in težo kovancev.

V skladu s tem uredba predvideva izdajo 750 zlatnikov z nominalno vrednostjo 100 evrov, 1.250 srebrnikov z nominalno vrednostjo 30 evrov in 68.250 dvokovinskih kovancev z nominalno vrednostjo 3 evre. Zlatniki tehtajo 7 gramov in imajo premer 24 milimetrov, srebrniki in zbirateljski dvokovinski kovanci pa tehtajo 15 gramov ter imajo premer 32 milimetrov.